Πηγαδησάνοι Λευκάδας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          20.651427984303158,
          38.76746383995984
        ]
      }
    },
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            20.704391956460316,
            38.83051294726302
          ],
          [
            20.651573896539052,
            38.767391899168985
          ]
        ]
      }
    }
  ]
}

Οι Πηγαδησάνοι (τοπικό ιδίωμα: «Πιατσάνοι») είναι χωριό που βρίσκεται στην καταπράσινη ορεινή Λευκάδα, στον Νομό Λευκάδος.

Σύμφωνα με την απογραφή του 2011, είχε 155 κατοίκους.

Οι «Πιατσανίτες», όπως αποκαλούνται, είναι άνθρωποι εργατικοί αλλά και πλακατζήδες γεμάτοι ζωντάνια και φωνή!

Από τους Πηγαδησάνους κατάγεται ο αγωνιστής της Εθνικής Αντίστασης Λάκης (Απόστολος) Σάντας του Φίλιππου (22/02/1922 - 30/04/2011), ο οποίος μαζί με τον επίσης αντιστασιακό Μανώλη Γλέζο κατέβασαν για την Ελλάδα τη γερμανική σημαία των ναζί από την Ακρόπολη της Αθήνας τη νύχτα της 30ής προς 31ης Μαΐου του 1941, σε μία από τις πρώτες αντιστασιακές ενέργειες σε ολόκληρη την Ευρώπη.

Επίσης, από εκεί κατάγεται και η διάσημη Λευκαδίτισσα μέτζο-σοπράνο (mezzo-soprano) της όπερας Αγνή Μπάλτσα.

Το χωριό απέχει 12 χιλιόμετρα από την πόλη της Λευκάδας, πρωτεύουσα του ομώνυμου νησιού τού Ιονίου Πελάγους.

Βρίσκεται σε υψόμετρο περίπου 450 μέτρων στο γεωγραφικό πλάτος/μήκος 38.767857,20.651760 και λιγότερο από ένα χιλιόμετρο πριν το καφαλοχώρι της Καρυάς, του πρώην ομώνυμου «Καποδιστριακού» δήμου στον οποίον ανήκαν οι Πηγαδησάνοι Λευκάδας.

Παρεμπιπτόντως, σήμερα ανήκουν διοικητικά στον ενιαίο Δήμο Λευκάδας.

Είναι ένα χωριό προσήλιο, χτισμένο σε μια πλαγιά του βουνού μέσα στις αιωνόβιες ελιές και ούτως ή άλλως ό,τι και να κοιτάξεις γύρω σου παραπέμπει σε ένα καταπράσινο επτανησιακό περιβάλλον.

Ο κεντρικός οδικός ορεινός άξονας του νησιού διασχίζει το χωριό και εκατέρωθεν απλώνονται οι γραφικές γειτονιές των Πηγαδησάνων. 

Στην πλατεία «Απόστολου (Λάκη) Σάντα» [ονοματοδοσία 27/10/2017], δίπλα στη εκκλησία του Αγίου Νικολάου με την όμορφη θέα, το καλοκαίρι παρουσιάζονται αξιόλογα πολιτιστικά δρώμενα.

Λίγο πιο πάνω η εκκλησία των Αγίων Αναργύρων με αξιόλογο τέμπλο και αρκετά ψηλότερα υπάρχει και το ξωκλήσι της Θεοτόκου με πανοραμική θέα.

Η καθιερωμένη Γιορτή Κρασιού των Πηγαδησάνων τους καλοκαιρινούς μήνες, προσελκύει επίσης πλήθος κόσμου.

Κατηφορίζοντας φτάνει κανείς στους Μάρκους, στο ειδυλλιακό παλιό πέτρινο γεφύρι από την εποχή των Ενετών με τον παλιό νερόμυλο.

Στη βάση του χωριού ξεκινάει και εκτείνεται το εύφορο λιβάδι της Καρυάς, ο «κάμπος» όπως λέγεται από τους ντόπιους.

Στην άκρη του κάμπου βρίσκεται το ανακαινισμένο μοναστήρι του Αγίου Ιωάννη του Προδρόμου, ένας πνευματικός φάρος της περιοχής αλλά και ολόκληρου του νησιού για πολλούς αιώνες.

Οι επισκέπτες καθηλώνονται από την υπέροχη θέα που προσφέρει η ίδια η θέση των Πηγαδησάνων που λειτουργεί ως αμφιθεατρικό μπαλκόνι, αγναντεύοντας μέχρι τα Ακαρνανικά όρη.

Δημοτικό Διαμέρισμα (πρώην Τοπική Κοινότητα): Πηγαδησάνων 

Δημοτική Ενότητα: Καρυάς

Δήμος: Λευκάδας

Περιφερειακή Ενότητα: Λευκάδας

Νομός: Λευκάδος

Περιφέρεια: Ιονίων Νήσων

✔️ Χρίστος Άγγελου Μάλφας ♂

Παραπομπές 

Ορεινή Λευκάδα

Δήμος Λευκάδας
Χωριά της Λευκάδας
Χωριά ορεινής Λευκάδας